Via Emilia ble bygd i forlengelse av via Flaminia som førte til Roma. Veien var ganske rak og gikk fra Ariminum videre til Forlì, Faenza, Bologna, Modena, Reggio nell'Emilia, Parma og så Placentia. Via Emilia krysset flere bielver til Po, blant annet Rubicon (selv om det råder en viss tvil om det var samme elven som Julius Cæsar krysset i 49 f.Kr.) og Trebbia (der Hannibal tre ganger seiret over romerne).